
ZARASŲ RAJONO SAVIVALDYBĖS TARYBA

SPRENDIMAS

DĖL ATLYGINIMO DYDŽIO NUSTATYMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ

2016 m. kovo 18 d. Nr. T-22

Zarasai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu ir 18 straipsnio 1 dalimi bei Lietuvos Respublikos švietimo įstatymo 70 straipsnio 7 ir 9 dalimis, Neformaliojo vaikų švietimo lėšų skyrimo ir panaudojimo tvarkos aprašo, patvirtinto Lietuvos Respublikos švietimo ir mokslo ministro 2016 m. sausio 5 d. įsakymu Nr. V-1 „Dėl neformaliojo vaikų švietimo lėšų skyrimo ir panaudojimo tvarkos aprašo patvirtinimo“, 10 punktu, Zarasų rajono savivaldybės taryba nusprendžia:
1. Patvirtinti atlyginimo už Zarasų rajono savivaldybės mokyklose teikiamą neformalųjį švietimą dydžių sąrašą (pridedama).

2. Nustatyti, kad:
2.1. atlyginimo nemoka už neformaliojo ugdymo mokyklose teikiamą neformalųjį švietimą gabių ir gerai besimokančių (pažangumo vidurkis 8,0 balo) mokinių tėvai (globėjai, rūpintojai), kai:
2.1.1. mokiniui nustatyta globa (rūpyba) (išskyrus atvejus, kai laikinoji globa (rūpyba) nustatyta tėvų prašymu);
2.1.2. mokinys yra iš šeimos, kurioje vidutinės pajamos vienam šeimos nariui per mėnesį yra mažesnės kaip 1,0 valstybės remiamų pajamų dydžio per mėnesį. Šeimos vidutinės pajamos apskaičiuojamos Lietuvos Respublikos socialinės paramos mokiniams įstatymo nustatyta tvarka;

2.1.3. mokinys yra šalies ar tarptautinių sporto varžybų prizininkas (6 mėnesius nuo rezultato paskelbimo);
2.1.4. mokinio tėvai yra nedirbantys neįgalieji;
2.1.5. mokinio vienas iš tėvų (globėjų, rūpintojų) atlieka privalomąją karo tarnybą arba alternatyviąją krašto apsaugos tarnybą;
2.2. atlyginimas už neformalųjį švietimą mažinamas 50 procentų už:
2.2.1. mokinį, jei jis yra iš šeimos, kurioje vidutinės pajamos vienam šeimos nariui per mėnesį yra mažesnės kaip 1,5 valstybės remiamų pajamų dydžio per mėnesį;

2.2.2. mokinio ugdymą pailgintos dienos grupėje, kai ugdoma ne ilgiau kaip 15 val. per savaitę;

2.2.3. Neteko galios.

2.3. atlyginimo nemoka už ugdymą neformaliojo ugdymo mokyklose ir pailgintos dienos grupėje mokiniai:

2.3.1. kurie dėl ligos nelankė užsiėmimų daugiau nei vieną mėnesį ir pateikė nelankymą pateisinančius dokumentus;

2019 m. gruodžio 19 d. Zarasų rajono savivaldybės tarybos sprendimo Nr. T-196 redakcija

2.3.2. kuriems Zarasų rajono savivaldybės administracijos direktoriaus įsakymu skirta vaiko minimalios priežiūros priemonė - įpareigojimas dalyvauti neformaliojo vaikų ugdymo programoje;

2.3.3. kurie ugdomi pagal neformaliojo vaikų švietimo programas, iš dalies finansuojamas iš Europos Sąjungos finansinės paramos, bendrojo finansavimo ir kitų Lietuvos Respublikos valstybės biudžeto lėšų.

2.4. atlyginimo lengvata taikoma tik pagal vieną kriterijų.

2.5. atlyginimo surinkimo ir mokėjimo už Zarasų rajono savivaldybės mokyklose teikiamą neformalųjį švietimą tvarką nustato atitinkamos mokyklos direktorius.
3. Pripažinti netekusiu galios Zarasų rajono savivaldybės tarybos 2012 m. birželio 28 d. sprendimą Nr. T-191 „Dėl atlyginimo dydžio nustatymo už Zarasų rajono savivaldybės mokyklose teikiamą neformalųjį švietimą“ su visais jo pakeitimais.
Sprendimo 1 punktas įsigalioja 2016 m. rugsėjo 1 d.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras




     Nikolajus Gusevas

PATVIRTINTA

Zarasų rajono savivaldybės tarybos

2016 m. kovo 18 d. sprendimu Nr. T-22

2019 m. liepos 5 d. Zarasų rajono savivaldybės tarybos 
sprendimo Nr. T-125 redakcija

2022 m. liepos 8 d. Zarasų rajono savivaldybės tarybos 
sprendimo Nr. T-115 redakcija
2023 m. gruodžio 21 d. Zarasų rajono savivaldybės tarybos 
sprendimo Nr. T-254 redakcija
2024 m. kovo 28 d. Zarasų rajono savivaldybės tarybos 
sprendimo Nr. T-57 redakcija

ATLYGINIMO UŽ ZARASŲ RAJONO SAVIVALDYBĖS MOKYKLOSE TEIKIAMĄ NEFORMALŲJĮ ŠVIETIMĄ DYDŽIŲ SĄRAŠAS

	Eil. Nr.
	Neformaliojo švietimo programos pavadinimas
	Atlyginimo dydis (eurais) per mėnesį*

	
	
	
	

	1.
	Zarasų Fausto Latėno meno mokyklos teikiamos:
	
	

	1.1.
	Formalųjį švietimą papildančios ugdymo programos:
	
	

	1.1.1.
	Pradinio muzikinio ugdymo programa
	14
	

	1.1.2.
	Pagrindinio muzikinio ugdymo programa
	14
	

	1.1.3.
	Pradinio dailės ugdymo programa
	12
	

	1.1.4.
	Pagrindinio dailės ugdymo programa
	12
	

	1.1.5.
	Pradinio šokio ugdymo programa
	12
	

	1.1.6.
	Pagrindinio šokio ugdymo programa
	12
	

	1.1.7.
	Pradinio teatro ugdymo programa
	14
	

	1.1.8.
	Pagrindinio teatro ugdymo programa
	14
	

	1.2.
	Neformaliojo vaikų švietimo programos:
	
	

	1.2.1.
	Muzikinės saviraiškos ugdymo programa vaikams (ne daugiau kaip 2 individualios pamokos per savaitę)
	8
	

	1.2.2.
	Keramikos studijos programa vaikams
	10
	

	1.2.3. 
	Neformaliojo ugdymo programos (trumpalaikės)
	6
	

	1.2.4.
	Dailės saviraiškos programa
	8
	

	1.3. 
	Neformaliojo suaugusiųjų švietimo programos:
	
	

	1.3.1.
	Keramikos studijos programa suaugusiems
	35
	

	1.3.2.
	Individualios instrumento pamokos suaugusiems (1 pamoka per savaitę)
	60
	

	1.3.3.
	Šokio studijos programa suaugusiems
	20
	

	1.3.4.
	Dailės studijos programa suaugusiems
	20
	

	1.4.
	Vaikų dienos stovykla (1 dienos įkainis)
	5
	

	2.
	Zarasų sporto centro teikiamos:
	
	

	2.1.
	Formalųjį švietimą papildančio ugdymo programos
	3
	

	2.2.
	Neformaliojo ugdymo programos (trumpalaikės)
	4
	

	2.3. 
	Neformaliojo ugdymo programos suaugusiems
	
	

	2.3.1.
	Gyventojų fizinio aktyvumo skatinimas per krepšinio veiklas
	8
	

	2.3.2.
	Fitnesas – būtinas sveikos gyvensenos veiksnys
	10
	

	2.3.3.
	Mėgėjiškas futbolas kaip sveikatą stiprinantis veiksnys
	8
	

	2.3.4.
	Šokių fitnesas
	5
	

	2.3.5.
	Vyrų rankinis
	5
	

	2.3.6.
	Karatė
	10
	

	2.3.7.
	Krepšinis
	10
	

	3.
	Bendrojo ugdymo mokyklose tėvų pageidavimu teikiamos paslaugos: 
	
	

	3.1.
	Mokinių ugdymas pailgintos dienos grupėje
	20
	

	3.2.
	Vaikų priežiūra mokinių vasaros atostogų metu (jeigu mokykloje susirenka ne mažesnė nei 10 mokinių grupė)
	20 (ugdymo priemonėms), 

3 (maitinimui už lankytą dieną)“
	


2025 m. gegužės 29 d. Zarasų rajono savivaldybės tarybos sprendimo Nr. T-105 redakcija
2025 m. liepos 31 d. Zarasų rajono savivaldybės tarybos sprendimo Nr. T-147 redakcija
2025 m. rugsėjo 25 d. Zarasų rajono savivaldybės tarybos sprendimo Nr. T-167 redakcija

* Mokama už kiekvieną ugdymo proceso (teikiamų paslaugų) mėnesį.

